
PËR DHËNIE FONDI SHTESË KOMISIONIT QENDROR TË ZGJEDHJEVE, PËR FINANCIMIN E ZGJEDHJEVE TË PJESSHME PËR KRYETAR KOMUNE, NË KOMUNËN TREBINJË, QARKU KORÇË, MË 24 TETOR 2010
 
Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Financave, Këshilli i Ministrave
 
VENDOSI:
 
1. Komisionit Qendror të Zgjedhjeve, për financimin e zgjedhjeve të pjesshme për kryetar komune,  në  komunën Trebinjë,  qarku  Korçë,  më 24 tetor  2010, t’i  jepet  një fond  shtesë  prej 1 542 000  (një milion e pesëqind e dyzet e dy mijë) lekësh, të ndarë përkatësisht:
- 542 000 (pesëqind e dyzet e dy mijë) lekë për paga e sigurime;
- 1 000 000 (një milion) lekë për materiale e shërbime.
2. Ky fond të përballohet nga fondi rezervë i Buxhetit të Shtetit.
3. Ngarkohen Ministria e Financave  dhe  Komisioni Qendror i Zgjedhjeve për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

